
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 982-29/2015
Előterjesztést készítette: Katus Norbert alpolgármester
Előterjesztés elkészítésének időpontja: 2015. április 15.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

16. napirendhez

Tárgy: Nyári napközis foglalkoztatás megszervezése
Tisztelt Képviselő-testület!
Az elmúlt években rendszeressé vált a nyári napközis foglalkoztatás a helyi diákok számára, amit mindig a tanévzárást követő 4 hétben szerveztünk meg az iskolák közreműködésével. 

A gyermekek nyári felügyelete, a nyári napközis táborok megszervezése továbbra is a települési önkormányzatok feladata. Tavaly a KLIK partnerként vett részt a megszervezésben, így az önkormányzat költsége minimális volt. A résztvevők száma folyamatosan nő, 2014-ben több mint 30 fő volt, ami jól mutatja a nyári napközire való helyi lakossági igényt.
A nyárhoz közeledve már konkrét megkeresések is érkeztek az önkormányzathoz a foglalkoztatással kapcsolatban, amelyekre hivatalos választ kell adnunk.

Levélben megkerestem a járási tankerület igazgatóját, hogy idén is számíthatunk-e a KLIK együttműködésére. Katonáné Barna Zsuzsanna néhány héten belül ígért választ.

A választól függetlenül, véleményem szerint szükséges lenne döntést hoznunk arról, hogy akár a KLIK együttműködése nélkül (vállalva a felmerülő személyi költségeket) is meg kívánjuk szervezni a nyári napközit Sülysápon.

…/2015. (IV.23.) ÖKT határozati javaslat

Sülysáp Város Önkormányzat Képviselő-testülete 

1./ úgy dönt, hogy – lehetőség szerint a Klebelsberg Intézményfenntartó Központtal együttműködve – a 2015-ös évben is megszervezi a nyári napközis foglalkoztatást a tanévzárást követő 4 hétben,

2./ a felmerülő költségeket a költségvetés általános tartalékának terhére biztosítja,

3./ felkéri és felhatalmazza a polgármestert a szükséges intézkedések megtételére.
Határidő: azonnal.
Felelős: polgármester
Sülysáp, 2015. április 15.

Horinka László s.k.

polgármester

Láttam! 

Sülysáp, 2015. április 16. 
Kiss Imre s.k. irodavezető

